יחסי ישראל–צ'אד

בין ישראל וצ'אד מתקיימים יחסים דיפלומטיים רשמיים. יחסים רשמיים התקיימו עד לשנת 1972, אך נותקו, כנראה עקב לחץ שהפעילה לוב בראשות מועמר קדאפי, וחודשו ב-20 בינואר 2019, בביקורו של ראש ממשלת ישראל בנימין נתניהו בצ'אד. יחסי ישראל–צ'אד החלו עוד לפני שצ'אד קיבלה את עצמאותה מצרפת. ב-1959 ביקר בישראל ראש ממשלת הטרטוריה פרנסואה טומבלבאי, לימים נשיא המדינה הראשון. ישראל כוננה יחסים דיפלומטיים עם צ'אד במהלך שנות ה-60, במסגרת ניסיונותיה הכלליים להתקרב ליתר מדינות אפריקה. כינון היחסים עם צ'אד, שבה רוב מוסלמי ברור, נתפס כאלמנט שיביא לכך שהסכסוך המדיני בין ישראל לערבים לא יהפוך לסכסוך בעל אופי דתי עם העולם המוסלמי כולו. עיקר פעילותה של ישראל בצ'אד, כמו במדינות אפריקניות רבות, התרכז בהכשרת כוחות הביטחון והמשטרה במדינה, לרבות הדרכת תנועות נוער, נח"ל וגדנ"ע. באוקטובר 1965 ביקר נשיא צ'אד פרנסואה טומבלבי בישראל כאורחו של לוי אשכול ראש הממשלה. צ'אד הייתה אחת משלושים המדינות האפריקניות אשר ניתקו את יחסיהן עם ישראל בראשית שנות השבעים. למעשה, עוד לפני מלחמת יום הכיפורים (אוקטובר 1973), בעקבות ביקורו של המלך הסעודי פייסל, פיתוייו הכספיים[דרוש מקור] של נשיא לוב מועמר קדאפי ולחץ הרוב המוסלמי, הביאה צ'אד לקץ יחסיה עם ישראל. על אף ניתוק היחסים הרשמי, הוסיפו מומחים ישראליים לסייע לממשלת צ'אד בענייני צבא וביטחון גם במהלך שנות ה-80, על רקע מלחמת האזרחים שזעזעה את המדינה. האלוף אברהם טמיר אף ערך ביקור בצ'אד בתקופה זו. עסקאות נשק שונות נערכו בין שתי המדינות.[דרוש מקור] בשנת 2005 פורסם כי צ'אד שוקלת לחדש את היחסים הדיפלומטיים עם ישראל, אך מהלך זה לא יצא לפועל. בשנת 2008 הונפקו בצ'אד גיליונות זיכרון לציון שישים שנות עצמאות לישראל. בינואר 2011 אמר נשיא צ'אד, שלכבוד יום העצמאות ה-50 של צ'אד "אנחנו שוקלים לחדש את היחסים עם ישראל". בחודש יולי 2016 נפגש מנכ"ל משרד החוץ הישראלי עם נשיא צ'אד אידריס דבי בצפון צ'אד, והיה זה המפגש הרשמי הראשון בין נציגי שתי המדינות מאז ניתוק היחסים. באוקטובר 2018 דווח על כך, שצ'אד עתידה להכריז על חידוש כינונם של היחסים הרשמיים בין המדינות. בהמשך לכך, ב-25 בנובמבר 2018 הגיע נשיא צ'אד, אידריס דבי, לביקור ראשון בישראל, והיה לנשיא צ'אד השני שעורך ביקור מסוג זה. לפי דברי אידריס דבי, מטרת הביקור היא להביא לשדרוג היחסים בין המדינות. במהלך הביקור נפגש דבי עם ראש ממשלת ישראל, בנימין נתניהו ועם נשיא המדינה, ראובן ריבלין וכן ביקר במוזיאון יד ושם. בנוסף, ב-26 בנובמבר הצהיר דבי כי מדינתו תחדש את היחסים עם ישראל ב"זמן הקרוב". בתום הפגישה השלישית הודיע בנימין נתניהו, כי יגיע בשבועות הקרובים לצ'אד, וכן יהיה שיתוף פעולה עתידי במלחמה בטרור. ב-20 בינואר 2019 יצא ראש הממשלה בנימין נתניהו לביקור בצ'אד, ולפגישה עם הנשיא, כאשר אחת המטרות היא לאפשר קיצור הטיסות בין נמל התעופה בן-גוריון ליעדים באמריקה הדרומית. במהלך פגישה זו חודשו היחסים הדיפלומטיים בין המדינות. באותו יום, עשרה חיילים צ'אדיים מהכוח הבינלאומי במאלי (אנ'), נהרגו בעת התקפה על ידי זרוע של אל-קאעידה באגלהוק (אנ') במה שתואר כ"תגובה לביקור נתניהו ולחידוש היחסים". בשנת 2019 הוצא לאור בצ'אד גיליון זיכרון, הכולל ארבעה בולים, וביניהם שני בולים הנושאים את תמונתה של נטע ברזילי, שזכתה בתחרות האירוויזיון 2018. באוגוסט 2019 ביקרה בצ'אד משלחת ישראלית לבקשת הנשיא דבי, כחלק מהסיוע הישראלי הכלכלי לצ'אד, וביולי 2020 הכריזו שתי המדינות על שיתוף פעולה בריגול אחרי פעילות חזבאללה ואיראן באפריקה. ב-8 בספטמבר 2020 ביקר בישראל יו"ר הקבינט של צ'אד, עבדל כרים דאבי. במהלך הפגישה התחייב דאבי לנתניהו לפתוח נציגות רשמית בירושלים. בכך הפכה צ'אד למדינה דוברת הערבית הראשונה שהבטיחה לפתוח נציגות בירושלים. משרד החוץ של צ'אד הכחיש את ההבטחה. ב-17 בספטמבר 2020 נחת בישראל מטוס תובלה מסוג לוקהיד C-130 הרקולס של חיל האוויר של צ'אד, כחלק מסיוע הומניטרי שישראל העניקה למדינה עקב מגפת הקורונה וכחלק מסיוע לטיפול במשבר השיטפונות במדינה. אחרי שהנשיא אידריס דבי נהרג באפריל 2021, היחסים בין המדינות התקררו שוב. מחמוד דבי איטנו, בנו ויורשו בתפקיד, נקט גישה זהירה יותר בנוגע ליחסים עם ישראל. בקיץ 2021 אחיו של הנשיא, עבד אל-כרים דבי, ביקר בחשאי בירושלים, ונפגש עם ראש הממשלה נפתלי בנט ועם שר החוץ יאיר לפיד. ב-17 במאי 2022 הגיש שגריר ישראל בסנגל בן בורגל את כתב האמנתו לנשיא צ'אד. ביולי 2022 יצאה משלחת בינלאומית של קק"ל לסייע לצ'אד בשדרוג החקלאות והמים. ב-1 בפברואר 2023 נפגש נשיא צ'אד מחמוד דבי איטנו עם ראש הממשלה בנימין נתניהו ונשיא המדינה יצחק הרצוג בירושלים, שם הכריז על פתיחת שגרירות ברמת גן. השגרירות נחנכה ב-2 בפברואר. ב-5 בנובמבר 2023 הודיעה צ'אד כי היא מחזירה להתייעצות את הממונה על היחסים בשגרירות בישראל בעקבות מלחמת חרבות ברזל. מדיה וקבצים בנושא יחסי ישראל–צ'אד בוויקישיתוף ראש ממשלת צ'אד ערב צאתו: "ביקורנו מעיד על היחסים הטובים בין עמנו", חרות, 23 באוקטובר 1959 דניאל בלוך, צ'אד ניתקה את יחסיה עם ישראל, דבר, 29 בנובמבר 1972 גיא אלסטר‏, נאבקת בטרור וזקוקה לנשק: החשיבות של צ'אד עבור ישראל, באתר וואלה, 25 בנובמבר 2018 יוסי מלמן, ‏אורניום לכורים גרעיניים וסיוע צבאי: האינטרסים מאחורי ביקור נשיא צ'אד בישראל, באתר מעריב אונליין, 26 בנובמבר 2018 טל שלו‏, "שותפים לחזון": ישראל וצ'אד חידשו את היחסים הדיפלומטיים, באתר וואלה, 20 בינואר 2019 דנה ויס, ‏מאחורי הקלעים של חידוש היחסים עם צ'אד, באתר ‏מאקו‏, 1 בפברואר 2023 אייל מור, ‏אוהב נשק ישראלי ויישאר בשלטון עד 2033: מיהו נשיא צ'אד דבי, באתר מעריב אונליין, 25 בנובמבר 2015 נתניהו ונשיא צ'אד הכריזו על כינון יחסים דיפלומטיים בין המדינות, באתר מעריב אונליין, 20 בינואר 2019 יצא נשיא צ'אד, הצופה, 10 באוקטובר 1965 ישראל מחדשת את היחסים עם צ'אד, באתר ynet, 25 במרץ 2005 איי.אף.פי, צ'אד מכחישה: אין חידוש יחסים עם ישראל, באתר ynet, 26 במרץ 2005 שבל - מגזין הבולאים בישראל, גיליון מס' 79, נוב' 2009, עמ' 18 גדעון קוץ, צ'אד חוגגת 50: פגישה מפתיעה עם הנשיא, באתר nrg‏, 12 בינואר 2011 Le Tchad et Israël renouent le contact après plus de 40 ans de silence, RFI, 22.07.2016 שלמה ריזל, תנופה מדינית • בקרוב: ישראל וצ'אד יכוננו יחסים רשמיים, באתר קול חי, 31 באוקטובר 2018 נשיא צ'אד לנתניהו: חידוש היחסים לא יעלים את הבעיה הפלסטינית, באתר מעריב אונליין, 25 בנובמבר 2018 דף חדש ביחסים: חשיבות ביקור נשיא צ'אד בישראל, באתר כאן – תאגיד השידור הישראלי, 26 בנובמבר 2018 נשיא צ'אד בישראל: "נחדש את היחסים הדיפלומטיים בימים או בשבועות הקרובים", באתר ישראל היום, 26 בנובמבר 2018 נתניהו יטוס לצ'אד בקרוב ויכריז על חידוש היחסים, באתר ynet, 27 בנובמבר 2018 מורן אזולאי, נתניהו נחת בצ'אד: "איראן והפלסטינים זועמים, לא הצליחו למנוע את הביקור", באתר ynet, 20 בינואר 2019 Mali: Al-Qaeda claims responsibility for the Aguelhok attack, The North Africa Journal, January 20th, 2019 http://north-africa.com/mali-al-qaeda-claims-responsibility-for-the-aguelhok-attack/ Chad 2019 CTO Eurovision Winners Netta Barzilai ABBA 4v M/S Music Stamps ירון אברהם, ‏צ'אד במסר לישראל: נפתח נציגות רשמית בירושלים בתוך שנה, באתר ‏מאקו‏, 8 בספטמבר 2020 משרד החוץ של צ'אד: לא מתכננים לפתוח נציגות דיפלומטית בירושלים, באתר ערוץ 7, ‏8 בספטמבר 2020 איתי בלומנטל, מטוס תובלה צבאי של צ'אד נחת בישראל, יסופק סיוע הומניטרי, באתר ynet, 17 בספטמבר 2022 התחממות נוספת ביחסים: נשיא צ'אד הודיע על פתיחת שגרירות בישראל, באתר וואלה, 1 בפברואר 2023 לראשונה זה 50 שנה – התמנה שגריר ישראלי בצ'אד, באתר זמן ישראל, 17 במאי 2022 תמיר מורג, היחסים מתהדקים: משלחת של קק"ל ביקרה בצ'אד, באתר ישראל היום, 8 ביולי 2022 אוריאל בארי, ‏נתניהו לנשיא צ'אד: "רוצים לשדרג את היחסים לרמות חדשות", באתר "סרוגים", 1 בפברואר 2023 ניצן קידר, נתניהו לקראת פתיחת שגרירות צ׳אד בישראל: "נשדרג את יחסי המדינות לרמות חדשות", באתר ערוץ 7, 1 בפברואר 2023 ניצן קידר, נתניהו חנך את שגרירות צ'אד בישראל: "זהו רגע היסטורי שממשיך מגעים של שנים", באתר ערוץ 7, 2 בפברואר 2023 בשל המלחמה: צ'אד החזירה להתייעצויות את הממונה על השגרירות שלה בישראל, באתר ynet, 5 בנובמבר 2023